Anna Karenina (2012ko filma)

Anna Karenina 2012ko film erromantikoa da, Joe Wright zinemagileak zuzendutakoa. Lev Tolstoik 1877an idatzitako Anna Karenina eleberriaren egokitzapena da, Tom Stoppardek egindakoa. Keira Knightleyk antzeztu zuen Anna Kareninaren rola, eta Matthew Macfadyen, Kelly Macdonald, Domhnall Gleeson eta Alicia Vikander izan ziren gainerako aktore nagusiak.

Argumentua 
Kontakizuna 1874. urtean dago girotua, Errusia inperialean. Anna Karenina San Petersburgon bizi da, eta orduko goi gizartearen pertsonaia ezinbestekoak dira hura eta haren senarra. Ustez, zoriontasuna erabatekoa da, eta askok desiratzen duten bizimodua du Kareninak.

Moskura egin beharko du bidaia bat, haren anaiaren harremana salbatzeko ahaleginean. Bidaia horrek Kareninaren patua betirako aldatuko du, tren geltokian Vronsky kapitaina ezagutuko baitu. Bien artean berehalako txinparta piztuko da, baina itxurak gordetzen saiatu beharko dute. Senarrarekiko harremana salbatu nahian, Karenina San Petersburgora itzuliko da, baina ordurako beranduegi izanen da. Orduko gizarteak ezin du ezkontzaz kanpoko harremanik onartu, eta Kareninak erabaki zaila hartu beharko du: hipokrisian bizitzen jarraitu, edo bihotzak agintzen dionari jaramon egin.

Ekoizpena 
Ekoizpen handia da Anna Karenina. Pertsonaia askok hartzen dute parte filmean, eta filmaketaren atalik nagusia Errusian egin zen, gehienbat San Petersburgon. Ehun dekoratu inguru erabili zituzten, eta 80 baino gehiago dira esaldiren bat duten antzezleak. Hori gutxi balitz, dantza garrantzi handiko elementua da liburuan zein pelikulan; hortaz, 25 dantzarik ere hartu zuten parte.

Aktoreak 
 Keira Knightley: Anna Karenina
 Jude Law: Alexei Karenin, Annaren senarra
 Aaron Taylor-Johnson: Vronsky kapitaina, Annaren maitalea
 Matthew Macfadyen: Stepan Oblonsky, Annaren anaia
 Kelly Macdonald: Dolly Oblonsky, Stepanen emaztea
 Domhnall Gleeson: Konstantin Levin
 Alicia Vikander: Ekaterina, Dollyren ahizpa
 David Wilmot: Nikolai
 Ruth Wilson: Betsy printzesa
 Raphaël Personnaz: Alexander Vronsky
 Emily Watson: Lidia kondesa
 Alexandra Roach: Nordston kondesa
 Michelle Dockery: Myagkaya printzesa
 Susanne Lothar: Stxerbatski printzesa
 Olivia Williams: Vronskaya kondesa, Vronskyren ama
 Max Bennett: Petritsky
 Cara Delevingne: Sorokina printzesa
 Holliday Grainger: Baronesa
 Thomas Howes : Iatxvine
 Bill Skarsgård: Makhotin kapitaina
 Emerald Fennell: Merkalova printzesa

Erreferentziak

Kanpo estekak 
 Anna Karenina, IMDb, imdb.com
 Anna Karenina, AllMovie, allmovie.com

Ameriketako Estatu Batuetako filmak
Erresuma Batuko filmak
Amodiozko filmak
Drama filmak
Epika filmak
Jantzi-diseinu onenaren Oscar Saria
BAFTA film saridunak
Adulterioari buruzko filmak
Errege-erreginei buruzko filmak
Moskun girotutako filmak
San Petersburgon girotutako filmak
1874an girotutako filmak
Liburuetan oinarritutako filmak
2012ko filmak